  Майя Бывальцева Туж пӧсь куазь Удмуртиын арня пумозь возиськоз. Зор усёнлы луонлык туж ӧжыт. Со сярысь улосвыл  пресс-службаез ивортӥз. Туннэ но ӵуказе кышкыт явление луоз – туж пӧсь куазь, та нуналъёсы омыр +32…+37 градусозь ӟырдалоз, 22 –тӥ гудырикошконэ +30…+34 градусозь, +35 градусозь но луыны быгатоз Удмуртиысь Гидрометцентрлэн пресс-службаезКуазез эскерисьёслэн чакламзыя, та нуналъёсы температурая рекордъёс выльдӥськозы. Нырысь-валысь эскеронъёсъя, вуоно арня кутсконын тросаз ёросъёсын зороз, куд-ог интыосын гудыръялоз. Температура лэзькыны кутскоз. 23-тӥ гудырикошконэ уйин +15…+20, нуназе +26…+31 градус луоз. Бератаз температура пумен лэзькоз. Кӧс но пӧсь куазен нюлэсъёсын но гыбето интыосын тылпу потонлы кышкытлык кылдэмын. Тегъёс: Ижкар Гидрометцентр Удмуртия куазь  